
Ministru kabineta noteikumi Nr. 54
Rīgā 2022. gada 18. janvārī (prot. Nr. 3 42. §)
Grozījumi Ministru kabineta 2021. gada 28. septembra noteikumos Nr. 662 "Epidemioloģiskās drošības pasākumi Covid-19 infekcijas izplatības ierobežošanai"
Izdoti saskaņā ar Epidemioloģiskās drošības likuma 3. panta  otro daļu, 19. panta pirmo un 2.1 daļu, 19.1  pantu, 30. panta pirmo un trešo daļu, 31. panta piekto daļu, 39.  panta pirmo un otro daļu, Covid-19 infekcijas izplatības pārvaldības likuma  4.  panta pirmās daļas 1., 1.1, 1.2, 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18., 21. punktu, 6.1  panta otro daļu, 6.3  panta otro daļu, 6.4  panta otro daļu, 6.7  panta otro un trešo daļu, 6.9  panta otro daļu, 10.4  panta trešo daļu, 49.6  panta pirmo daļu un Farmācijas likuma  5.  panta 3. un 12. punktu
· 1. Izdarīt Ministru kabineta 2021. gada 28. septembra noteikumos Nr. 662 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2021, 191A., 194., 195A., 198A., 203A., 208A., 214A., 219A., 225A., 239A., 244C., 248A. nr.; 2022, 5A., 8A. nr.) šādus grozījumus:
· 1.1. izteikt 2.13. apakšpunktu šādā redakcijā:
· "2.13. mājas karantīna – ciešā kontaktā ar inficēto personu vai personu, par kuru ir pamatotas aizdomas, ka tā ir inficēta, bijušas personas nošķiršana no citām personām Covid-19 infekcijas inkubācijas periodā dzīvesvietā vai uzturēšanās vietā ārstniecības personas uzraudzībā, lai veiktu personas medicīnisko novērošanu un novērstu inficēšanās riskus citām personām. Pārslimojušām personām 60 dienu laikā kopš inficēšanās apstiprināšanas netiek  piemērota mājas karantīna. Par mājas karantīnas laiku personai var tikt izsniegta darbnespējas lapa;"
· 1.2. izteikt 2.15. apakšpunktu šādā redakcijā:
· "2.15. sejas maska – medicīniskā sejas maska vai ne zemākas klases kā FFP2 respirators bez vārsta;"
· 1.3. izteikt 17.1. apakšpunktu šādā redakcijā:
· "17.1. pirmsskolas vecuma bērni līdz septiņu gadu vecumam, kā arī izglītojamie, kuri apgūst pirmsskolas izglītības programmu;"
· 1.4. izteikt 17.2. apakšpunktu šādā redakcijā:
· "17.2. izglītības procesā iekštelpās izglītojamie pamata un vidējās izglītības pakāpē (tai skaitā interešu izglītības un profesionālās ievirzes izglītības programmās), izņemot izglītojamos profesionālās tālākizglītības un profesionālās pilnveides programmās, ja izmanto nemedicīnisku (auduma) aizsegu;"
· 1.5. papildināt ar 17.2.1 apakšpunktu šādā redakcijā:
· "17.2.1 izglītības iestādēs izglītības procesā un tā nodrošināšanā iekštelpās nodarbinātie pirmsskolas, pamata un vidējās izglītības pakāpē (tai skaitā interešu izglītības un profesionālās ievirzes izglītības programmās nodarbinātie), izņemot nodarbinātos profesionālās tālākizglītības un profesionālās pilnveides programmās, ja izmanto nemedicīnisku (auduma) aizsegu;"
· 1.6. svītrot 17.5. apakšpunktu;
· 1.7. papildināt ar 17.11. apakšpunktu šādā redakcijā:
· "17.11. no septiņu līdz 12 gadu vecumam, ja izmanto nemedicīnisku (auduma) aizsegu;"
· 1.8. papildināt ar 17.12. apakšpunktu šādā redakcijā:
· "17.12. šo noteikumu 17.2. apakšpunktā minētie izglītojamie sabiedriskajā transportā, ja izmanto nemedicīnisku (auduma) aizsegu.";
· 1.9. izteikt 115. punktu šādā redakcijā:
· "115. Organizējot pamatizglītības programmas daļā paredzēto mācību satura apguvi ģimenē, atbilstoši Ministru kabineta 2022. gada 11. janvāra noteikumu Nr. 11 "Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē" 12. punktam: 
· 115.1. tajā ietverto regulējumu attiecina arī uz:
· 115.1.1. 7. un 8. klases izglītojamiem;
· 115.1.2. 1.–8. klases izglītojamiem, kuri apgūst speciālās pamatizglītības programmas, kā arī 9. klases izglītojamiem, kuri apgūst speciālās pamatizglītības programmas skolēniem ar garīgās attīstības traucējumiem vai speciālās pamatizglītības programmas skolēniem ar smagiem garīgās attīstības traucējumiem vai vairākiem smagiem attīstības traucējumiem;
· 115.2. nepiemēro minēto noteikumu 12.1. apakšpunktā noteikto prasību iesniegumam pievienot ģimenes ārsta vai ārstējošā ārsta izsniegtu izziņu vai klīniskā un veselības psihologa izsniegtu atzinumu.";
· 1.10. izteikt 126. punktu šādā redakcijā:
· "126. Vispārējās pamatizglītības, profesionālās pamatizglītības, arodizglītības, vispārējās vidējās izglītības un profesionālās vidējās izglītības iestādēs izglītojamiem atbilstoši normatīvajiem aktiem par kārtību, kādā piešķir un finansē asistenta pakalpojumu izglītības iestādē, ir tiesības saņemt no valsts budžeta apmaksātu asistenta pakalpojumu līdz 25 stundām nedēļā pārvietošanās atbalstam un pašaprūpes veikšanai par mācību dienām, kad izglītības iestāde atbilstoši šo noteikumu  109.1. un 109.2.5. apakšpunktam izglītības ieguves procesu daļēji vai pilnībā īsteno attālināti.";
· 1.11. papildināt ar 179.1 punktu šādā redakcijā:
· "179.1 Persona 60 dienas pēc inficēšanās ar Covid-19, kas apstiprināta ar RNS testu, var neveikt obligāto rutīnas skrīninga testu, ja nav slimību pazīmju un testa nepieciešamību nav noteikusi ārstniecības persona vai epidemiologs atbilstoši medicīniskajām vai epidemioloģiskām indikācijām.";
· 1.12. izteikt 191. punktu šādā redakcijā:
· "191. Kontaktpersonai pēc pēdējā kontakta ar Covid-19 inficētu personu nosaka:
· 191.1. 10 dienas ilgu mājas karantīnu, ja persona var uzrādīt derīgu sertifikātu, kas apliecina pabeigtu primāro vakcināciju vai balstvakcināciju, vai pārslimošanas sertifikātu;
· 191.2. 14 dienas ilgu mājas karantīnu, ja persona nav pilnībā vakcinēta;
· 191.3. 7 dienas ilgu mājas karantīnu, ja ne agrāk kā septītajā dienā pēc pēdējā kontakta ar inficēto personu veiktā RNS vai antigēna testa rezultāts ir negatīvs;"
· 1.13. papildināt ar 191.1 punktu šādā redakcijā:
· "191.1 Mājas karantīnas laikā persona ievēro šādus nosacījumus:
· 191.11. uzturas dzīvesvietā vai citā uzturēšanās vietā un ir pieejama saziņai un sadarbībai ar ģimenes ārstu un citām ārstniecības personām;
· 191.12. nepakļauj inficēšanās riskam citas personas, neveido tiešus kontaktus ar citiem cilvēkiem (neuzņem viesus, nedodas privātās vizītēs, uz darbu, sabiedriskām un publiskām vietām un telpām, kur uzturas daudz cilvēku);
· 191.13. nav tiesīga saņemt un izmantot testēšanas sertifikātu līdz mājas karantīnas pārtraukšanai;
· 191.14. ievēro centra epidemiologa un ārsta norādījumus.";
· 1.14. izteikt 238.1 punktu šādā redakcijā:
· "238.1 Lai nodrošinātu to ārstniecības iestāžu uzraudzību, kas noslēgušas līgumus ar Nacionālo veselības dienestu par veselības aprūpes pakalpojumu sniegšanu, kā arī nodrošinātu sniegto pakalpojumu apmaksas un noslēgto līgumu izpildes uzraudzību, Nacionālajam veselības dienestam ir tiesības apstrādāt šo noteikumu 280.1.1.,  280.1.2.,  280.1.3. un 280.5. apakšpunktā minētos datus un salīdzināt tos ar Nacionālā veselības dienesta pārziņā esošās veselības aprūpes pakalpojumu apmaksas norēķinu sistēmas "Vadības informācijas sistēma" datiem par ārstniecības iestādēs nodarbinātajām personām."
· 2. Šo noteikumu 1.2., 1.3., 1.4., 1.5., 1.7. un 1.8. apakšpunkts stājas spēkā 2022. gada 25. janvārī.

